Защо е необходимо да стерилизираме бебешките шишета?
 Имунната система на бебето не е развита напълно , което го прави много по-податливо на различни инфекции и заболявания в сравнение с поотрасналото дете или възрастния човек. Затова и трябва да обръщаме специално внимание на почистването на бебешките шишета .
Всички шишета, капачета, биберони, гризалки, помпи за кърма и др. трябва да се почистват обстойно след всяка употреба, независимо с какво мляко храним детето – естествено или адаптирано . Млякото е продукт, в който бързо се развиват вредни бактерии, затова е препоръчително през цялата първа година на бебето да стерилизирате всички съдове и приспособения, които попадат в устата му. Когато започнете да храните детето с твърди храни, е добре да стерилизирате и всички лъжички и купички , които използвате.
Това е уред, който ще ви позволи да поддържате изрядна хигиена бързо и лесно . Стерилизацията е процес, при който се унищожават микробите и бактериите по повърхностите, което предпазва детето от заразни болести и инфекции.
Добре е веднага след приключване на храненето , шишето и биберонът да се измият с топла вода и да се поставят в стерилизиращия уред. Частите трябва да се почистват отделно – това спомага за пълно отстраняване на бактериите и свежда до минимум риска от инфекция.


